PATVIRTINTA

 Sedos Vytauto Mačernio gimnazijos

 direktorius 2024 m. lapkričio 18 d. įsakymu

 Nr. V1-114

**SEDOS VYTAUTO MAČERNIO GIMNAZIJOS**

**MOKINIO PADĖJĖJO PAREIGYBĖS ARAŠYMAS**

**I SKYRIUS**

**PAREIGYBĖ**

1. Sedos Vytauto Mačernio gimnazijos (toliau - Gimnazija) mokinio padėjėjo pareigybė yra priskiriama kvalifikuotų darbuotojų pareigybės grupei.

2. Pareigybės lygis - C.

3. Mokinio padėjėjas yra pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Mokinio padėjėjo išsilavinimas – būtinas ne žemesnis kaip vidurinis išsilavinimas ir (ar) įgyta profesinė kvalifikacija.

5. Mokinio padėjėjas turi gebėti:

5.1. dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;

5.2. bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais).

6. Mokinio padėjėjas privalo vadovautis:

6.1. darbo tvarkos taisyklėmis;

6.2. darbo sutartimi;

6.3. šiuo pareigybės aprašymu;

6.4. kitais Gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Mokinio padėjėjas atlieka šias funkcijas:

7.1. padeda mokiniui ar/ir mokinių grupei, kuriems kyla dalyvavimo ugdymo procese sunkumų orientuotis ir judėti aplinkoje, susijusioje su ugdymu(si), Gimnazijoje ir už jos ribų ugdomosios veiklos, pamokų, pertraukų, popamokinės veiklos, neformaliojo švietimo, renginių ir išvykų metu;

7.2. mokiniui ar (ir) mokinių grupei atlikti su savitarna, savitvarka ir maitinimusi susijusias veiklas;

7.3. įsitraukti į ugdomąsias veiklas ir pagal galimybes jose dalyvauti:

 7.3.1. paaiškina mokytojo skirtas užduotis ir talkina jas atliekant;

 7.3.2. padeda perskaityti ar perskaityti tekstus, skirtus mokymuisi;

 7.3.3. padeda užsirašyti ar konspektuoti mokymo medžiagą;

 7.3.4. padeda naudotis ugdymui skirtomis techninės pagalbos priemonėmis pagal mokytojo ar švietimo pagalbos specialisto pateiktą instrukciją, padeda mokytojui jas paruošti.

 7.4. Turinčiam (turintiems) ribotas mobilumo galimybes:7.4.1. padeda išlipti iš transporto priemonės atvykus į Gimnaziją ir įlipti į transporto priemonę išvykstant iš gimnazijos;

2

 7.4.2. prireikus palydi mokinį į specialios paskirties erdves, jose užtikrina jo saugumą;

 7.5. konsultuojasi su mokyklos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų mokiniui įsitraukti į ugdymo procesą ir jame dalyvauti.

 7.6. Vykdo švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane.

 7.7. Padeda mokiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padėti sustabdyti jį arba pasišalinti iš elgesį išprovokavusios aplinkos, teikti informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais.

7.8. Pagal kompetenciją dalyvauja individualaus ugdymo plano įgyvendinimo aptarimuose.

7.9. Bendradarbiauja su mokytojais, kitais švietimo pagalbą teikiančiais specialistais, dalinasi patirtimi.

7.10. Dalyvauja nacionaliniuose mokymosi pasiekimų patikrinimuose, pagrindinio ugdymo pasiekimų patikrinimuose ir brandos egzaminuose, kuriuose dalyvauja mokinys, kuriam teikiama pagalba, juose vykdyti pedagoginės psichologinės tarnybos rekomendacijas.

 7.11. Esant poreikiui dirba laukiančių autobuso mokinių grupėje:

 7.11.1. laukiančių autobuso mokinių grupėje padeda mokiniams paruošti namų darbų užduotis (pirmiausia specialiųjų poreikių mokiniams);

 7.11.2. primena mokiniams autobusų išvykimo laiką, pasirūpina, kad mokiniai nepavėluotų išvykti;

 7.11.3. palydi mokinius, kurie išvyksta paskutiniai, iki autobuso ir laukia, kol jie išvažiuos.

**IV SKYRIUS**

**ATSAKOMYBĖ**

8. Mokinio padėjėjas atsako už laukiančių autobuso mokinių grupę lankančių mokinių saugumą ir užimtumą.

9. Mokinio padėjėjas už savo pareigų netinkamą vykdymą atsako Gimnazijos darbo tvarkos taisyklių ir Lietuvos Respublikos įstatymų nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)